polyglot-tagger/wikipedia-language-snippets-filtered huggingface dataset:
சாரா கான் ஒரு இந்திய தொலைக்காட்சி நடிகை மற்றும் விளம்பர நடிகையாவார். இவர் 2007 இல் மிஸ் போபால் பட்டம் வென்றுள்ளார். மத்தியப் பிரதேச தூர்தர்ஷன் மற்றும் ஈ.டி.வி ஆகியவற்றிற்காக இவர் நடித்துள்ளார். அவர் ஸ்டார் பிளஸ் தொலைகாட்சி நிகழ்ச்சியில் சப்னா பாபுல் கா பிடாயில் சாதனா என்ற பாத்திரத்தின் மூலம் தனது தொலைக்காட்சி வாழ்க்கையைத் தொடங்கினார். கான் மற்றும் அங்கத் ஆகியோர் 2008 ஆம் ஆண்டில் ஸ்டார் பரிவார் விருதுக்கு பரிந்துரைக்கப்பட்டனர். 2010 இல் பிக் பாஸ் 4 இல் ஒரு போட்டியாளர் ஆவார். அவரது அடுத்த படம் எம்3 - மிட்சம்மர் மிட்நைட் மும்பை, இது 16 மே 2014 அன்று வெளியானது. சாரா தனது படங்களை, வீடியோக்களை மற்றும் சமூக ஊடகங்களில் கருத்துக்களை இடுகையிட பயன்படுத்தினார். சாரா பாக்கிஸ்தான் தொடர்களில் நடித்துள்ளார்.
கான் தனது தொழில் வாழ்க்கையை ஒரு விளம்பர நடிகையாகத் தொடங்கினார். பிரபலமான ஸ்டார் பிளஸ் நிகழ்ச்சியான சப்னா பாபுல் கா பிடாய்யில் அவர் அறிமுகமானார் . 4 ஆண்டுகளாக அங்கத் ஹஸிஜாவுக்கு எதிரான பிரதான முன்னணி கதாபாத்திரத்தில் சாதனாவாக நடித்தார், சாதானா பாத்திரத்தை முடிவுக்கு கொண்டுவருவதற்காக 2010 ஜூன் மாதம் அவர் அந்த நிகழ்ச்சியை விட்டு விலகினார். 2010 இல் சாரா ஜீ டி.வி நிகழ்ச்சியில் ப்ரீட் சீ பண்டி யே டோரி ராம் மிலாயி ஜோடி என்ற தொடரில் பிரீயல் கோர் என்ற நடிகை நடித்து வந்த மோனா என்ற பாத்திரத்தில் நடித்தார்.
2015 ஆம் ஆண்டில், & டிவி என்ற தொலைக்காட்சியில் பாக்கியலட்சுமி என்றத் தொடரில் பவித்ரா என்ற பாத்திரத்திலும், பின்னர் 2016 ஆம் ஆண்டில், அவர் & டிவி நிகழ்ச்சியில் சௌபாக்யலட்சுமி என்றத் தொடரில் குகூ எனற பாத்திரத்திலும் நடித்தார். 2017 ஆம் ஆண்டில், கான் டில் பாலே ஓபராய் என்றத் தொடரில் சிறப்புத் தோற்றத்திலும் நடித்தார். மேலும் இஷ்காபாஷ் என்ற ஒரு நிகழ்ச்சியில் மோகினியாக நடித்தார். பின்னர் அவர் ஸ்டார் பிளஸ் நிகழ்ச்சியான ஜானா நா தில் சே தூர் என்றத் தொடரில் கங்கனாவாக நடித்தார்.
2013 ஆம் ஆண்டில், சாரா லைஃப் ஓகே என்றத் தொலைகாட்சியில் ஒளிபரப்பான ஜுனூன் -அய்சி நஃப்ரத் தோ கியாஷா இஷ்க் என்ற தொடர் மூலம் தொலைக்காட்சியில் அறிமுகமானார். பின்னர், 2014 ஆம் ஆண்டு முதல் 2015 ஆம் ஆண்டு வரை பிரபலமான கலர் தொலைக்காட்சி நிகழ்ச்சியான மூன்று முடிச்சு தொடரில் இச்சாதாரி நாகமாக நடித்தார். வி தி சீரியல், பியார் ட்யூன் க்யா கியா, என்கவுண்டர் மற்றும் பாக்கிஸ்தான் நாடகம் துஜ்சே ஹாய் ராப்டா போன்ற தொடர்களிலும் நடித்துள்ளார்.
சிக்கிமின் யுக்ஸாமில் முதல் சோகையால் பகுதியின்படி குகைகளில் வாழ்ந்த மூன்று துறவிகளைப் பற்றிய மற்றொரு புராணக் கதை உண்டு. மூன்றுத் துறவிகளும் கஞ்சஞ்சங்கா மலையின் உச்சியில் தெய்வீக நிகழ்வினால் ஏற்பட்ட பிரகாசமான ஒளி ஒன்றைக் கண்டதாகக் கூறப்படுகிறது, தற்போது தசிடிங் மடாலயம் கட்டப்பட்டுள்ள இடத்தில் அருகே இது நடந்ததை ஒரு கட்டிடம் பிரதிபலிக்கிறது. ஒரே சமயத்தில், வாசனையை வெளிபடுத்தி அதனைத் தொடர்ந்து தெய்வீக இசையைப் பறைசாற்றுவது குறிப்பிடத்தக்கது. இந்த அசாதாரண நிகழ்விற்குப் பின்னர் இந்த தளத்தை விஜயம் செய்த முதலாவது சோக்யால், இங்கு ஒரு சிறிய கோட்டை அமைத்து அதற்கு "தாங்வா-ரங்-க்ரோல் என்று பெயரிட்டார்.
"திசைப்படுத்தப்பட்ட மைய மகிமை" என்று பொருள்படும், தசிடிங் மடாலயம் 1641 ஆம் ஆண்டில் திபெத்திய பௌத்தத்தின் நியிங்காமா பிரிவைச் சேர்ந்த நகடாக் செம்பா செம்போ புன்சாக் ரிக்சிங் என்பவரால் நிறுவப்பட்டது. நகடாக், சிக்கிமின் முதல் அரசான யுக்சாமின், முடிசூட்டிக் கொண்ட மூன்று ஞானிகளுள் ஒருவராக இருந்தார். இது 1717 ஆம் ஆண்டில் மூன்றாவது சொகயால் சக்கர் நம்க்யால் ஆட்சியின் போது நீட்டிக்கப்பட்டது. பூம்சு விழாவானது திபெத் நாட்காட்டியின் முதல் மாதத்தின் 14 வது மற்றும் 15 வது நாளில் நடைபெறும் ஒரு பிரபலமான திருவிழா ஆகும்.
தசிடிங் மடாலயம் என்பது வடகிழக்கு இந்தியாவின் மேற்கு சிக்கிமில் உள்ள திபெத்திய பௌத்தத்தின் நியிங்காமா பிரிவின் ஒரு புத்த மடாலயமாகும். ராதொங் சு மற்றும் ரங்கீட் நதி இடையே கெய்சிங்கிலிருந்து 40 கிலோமீட்டர் தூரத்திலும், மற்றும் தென் கிழக்கு யூக்சாமிலிருந்து 19 கிலோமீட்டர் தூரத்திலும் அமைந்துள்ளது. தசிடிங் மடாலயம் தஷிடிங் என்ற நகரதிற்கு அருகில் உள்ளது, இது சிக்கிமின் மிகவும் புனிதமான மடாலயம் ஆகும்.
புவியியல் ரீதியாக இந்த தஷிடிங் மடாலயம் தசிடிங் நகரத்தைச் சுற்றியுள்ள பௌத்த புனிதர்கள் தியானம் செய்த நான்கு தெய்வீக குகைகளுக்கு நடுவே நான்கு முக்கிய திசைகளில் அமைந்துள்ளது. கிழக்கில் ஷர்ச்சோக் பெபூக், தெற்கில் கந்தோசாங்க்பு, மேற்கு திசென்பக் குகை மற்றும் வடக்கில் லஹ்ரி நிகிங்ஃபோக் என்பதாகும். இந்த மடாலயத்தில் உள்ள முக்கிய தெய்வம் தசிடிங் ஆகும். எனவே மடாலயம் 'தக்கர் தசிடிங்' என்றும் அழைக்கப்படுகிறது.
மிகவும் புகழ்பெற்ற இந்த மடாலயத்திற்கும், இங்கு நடத்தப்படும் பூம்சு பண்டிகைக்கும் பல புராணங்களும் உள்ளன. ஒரு உள்ளூர் புராணக்கதையின்படி குரு பத்மசம்பவரின் படி இந்த இடத்தை தேர்வு செய்ய காற்றில் அம்பு தொடுக்கப்பட்டது. அம்பு எங்கு சென்றதோ அங்கு அவர் தியானத்தில் அமர்ந்தார், பின்னர் அந்த இடம் இறுதியில் தசிடிங் மடாலய தளம் ஆனது.
இந்த மடாலயம் 1465 மீ உயரத்தில் அமைந்துள்ளது. இதனை மையமாகக் கொண்டு ரத்தோங் சூ மற்றும் ரங்கீட் ஆறுகளின் சங்கமத்திற்கு மேலே உள்ள இதய வடிவிலான மலை அல்லது ஹெல்மெட் வடிவ மலை கஞ்சங்சங்கா மலையில் நேர்த்தியாக அமைந்துள்ளது. யூக்சம் நகரிலிருந்து 16 கிமீ தூரமும், கெய்சிங்கிலிருந்து லெக்‌ஷிப் வழியாக 40 கிமீ தூரமும் கொண்டது.
தசிடிங் மடாலயம் புத்த மதத்தின் ஒரு பகுதியாகும். இது சிக்கிமின் யுக்சாம் பகுதியின் முதல் மடாலயம் என அறியப்பட்டது . துப்தி மடாலயம் , நார்பங்க் சோர்டன் , பெம்யங்ஸ்ட் மடாலயம் , ராப்டென்ஸ்ட் இடிபாடுகள், சங்கா சோலிங் மடாலயம் , மற்றும் கச்சப்பால்ரி ஏரி என்றெல்லாம் அறியப்படுகிறது.
வெள்ளி திரையில் அவர் "பேபி நந்தா" என முதலில் அறியப்பட்டார். அவர் 1948 முதல் 1956 வரை மந்திர், ஜக்கு, அங்காரே, மற்றும் ஜாக்ரித்தி போன்ற படங்களில், குழந்தை நட்சத்திரமாக நடித்திருந்தார். திரைப்படங்களில் அவரது ஈடுபாட்டின் விளைவாக, அவரது கல்வி பாதிக்கப்பட்டது, எனவே புகழ்பெற்ற பள்ளி ஆசிரியர் மற்றும் பாம்பாய் சாரண ஆணையர் கோகுல்தாஸ் வி. மக்ஹி என்பவர் வீட்டில் அவர் கல்வி கற்றார். திரைப்படங்களில் நடிப்பதை ஒரு வாழ்க்கையாகக் கொண்டதன் மூலம், அவருடைய ஆறு உடன்பிறந்தவர்களை அவர் ஆதரித்தார். அவரது சகோதரர்களில் ஒருவர் மராத்தி திரைப்பட இயக்குனர் ஜெயபிரகாஷ் கர்னாடாக்கி. நடிகை ஜெயஸ்ரீ தல்பேடி அவளுடைய அண்ணி ஆவார்.
நந்தா ஒரு மஹாராஷ்டிராவில் ஒரு வியாபார குடும்பத்தில் பிறந்தார் தந்தை வினாயக் தாமோதர் கர்னாடாக்கி என்பராவார், இவர் ஒரு வெற்றிகரமான மராத்தி நடிகர் தயாரிப்பாளர் மற்றும் இயக்குனர் ஆவார். 1947-ல் நந்தாவிற்கு எட்டு வயது இருக்கும் போது அவரது தந்தை தனது 41 ஆவது வயதில் இறந்தார். குடும்பம் கடினமான நேரங்களை சந்தித்தது. 1950 களின் முற்பகுதியில் திரைப்படங்களில் பணிபுரிந்ததன் மூலம் ஒரு குழந்தை நடிகை ஆனார். 1948 ல் மந்திர் என்றப் படத்தின் மூலம் அவர் அறிமுகமானார்.
நந்தா கர்னாடகி நந்தா என்ற பெயரில் அறியப்பட்டவர், இந்தி மற்றும் மராத்தி படங்களில் தோன்றிய இந்தியத் திரைப்பட நடிகை ஆவார். 30 ஆண்டுகளுக்கும் மேலாக அவரது தொழில் மற்றும் அவரது நடிப்பிற்காக மிகவும் புகழ்பெற்றவர், சோட்டி பேஹன் , டூல் கா ஃபூல் , பாபி , கலா பஜார் , கனுன் , ஹம் டோனோ , ஜப் ஜப் ஃபூல் கிலே , கும்னாம் , இட்டெஃபக் , தி டிரெயின் மற்றும் பிரேம் ரோக் ஆகியவற்றில் அவரது நடிப்பிற்காக நன்கு அறியப்பட்டவர்.
1746 இல் பிரஞ்சு அரசு ஆங்கிலேயரின் வசம் இருந்த சென்னை மாகாணத்தை கைப்பற்றியது. பிரெஞ்சு அரசின் ஆட்சியே கோலோச்சியது. ஆங்கிலேயரும் பிரெஞ்சுக்காரர்களும் ஒருவரை ஒருவர் தாக்கிக் கொள்ளக் கூடாது என எச்சரித்தார். ஆனால் பிரஞ்சு அரசின் டியூப்ளே அவரது எச்சரிக்கையை அலச்சியம் செய்தார். அன்வருதீனுக்காகவே சென்னையை ஆங்கிலேயரிடம் இருந்து கைப்பற்றப் போவதாக டூப்ளே முதலில் தெரிவித்தார். ஆனால் அவர் சென்னையை அன்வருதீனிடம் அளிக்கவில்லை. இதுவும் ஒரு வகையில் முதலாம் கர்நாடகப் போருக்குக் காரணமானது.
முகம்மது அன்வர்த்தின் கான் 1672 ஆம் ஆண்டில், ஆவாத்தில் உள்ள ஹாரோயி மாவட்டத்தில் கோபாமாவில் பிறந்தார். இவர் ஹாஜி முகமது அன்வர் உத்-தின் கானின் மகன் ஆவார். இரண்டாம் கர்நாடகப் போரில் ஆங்கிலேயர்களும் பிரெஞ்சுக்காரர்களும் இவரைப் படடைக் காயாகப் பயன்படுத்திக் கொண்டனர் . இரண்டாம் கர்நாடகப் போரின் முடிவில் இவரது மகன் முகமது அலிக்கே முடி சூட்டப்பட்டது.
நாவாப் ஆவதற்கு முன் தில்லிக்கு சென்று, ஏகாதிபத்திய இராணுவத்தில் சேர்ந்தார். விரைவில் உயர் நிலைக்கு உயர்ந்தார். ஹைதராபாத்தின் முதல் நிஜாம் ஆவார்.
இவர் எல்லூர், இராஜமுந்திரி ஆளுநராகவும் இருந்தார். ஹைதராபாத், கோரா மற்றும் ஜஹானாபாத் ஆகிய பகுதிகளின் ஆட்சியாளராகவும் இருந்தார். இவரை அன்வர் உத்-தின் கான் பகதூர் என்று பேரரசர் அவுரங்கசீப் ஆலம்கீர் அவர்கள் அழைத்தார். மார்ச் 28, 1744 அன்று கர்நாடகத்தின் ஆட்சியாளராக நியமிக்கப்பட்டார். 1746 இல், பிரஞ்சு மற்றும் ஆங்கிலம் முதல் கர்நாடக போரில் இந்தியாவில் ஒருவருக்கொருவர் மீது மேலாதிக்கத்தை செலுத்தியது. கர்நாடகப் போரில்
பிரிட்டிஷ் மற்றும் பிரஞ்சு நவாபிக்கும் தங்கள் அந்தந்த வேட்பாளர்களை ஆதரித்தது என்றாலும், அவர்கள் ஹைதராபாத் நிஜாம் ஆட்சியில் தொடர்ந்து மோதல் பக்கங்களிலும் எடுத்து. 1748 இல் நிஜாம் உல்-முல்க் இறந்த பிறகு, அவரது இரண்டாவது மகனான நாசீர் ஜங் மற்றும் அவரது பேரனான முசப்தர் ஜங் இடையே போட்டி ஏற்பட்டது. முசாஃபர் ஜங் தெற்கில் ஒரு வலுவான சக்தியாக வந்தார், மேலும் சாந்தா சாஹிப் மற்றும் பிரஞ்சுடன் தன்னை இணைத்துக் கொண்டார்.
அவர் தனது மகன் மஹ்பூஸ் கான் கீழ் 10,000 ஆண்கள் ஒரு இராணுவத்தை அனுப்பினார். அடையார் ஆற்றின் கரையில் அடையார் போரில் 300-ஆவது பிரெஞ்சு படைக்கு எதிராக அவர்கள் போராடினர். தீர்க்கமான பிரெஞ்சு வெற்றி மோசமாக பயிற்சி பெற்ற இந்தியத் துருப்புக்களை எதிர்ப்பதில் நன்கு பயிற்சி பெற்ற ஐரோப்பிய சக்திகளின் செயல்திறனை நிரூபித்தது.
அன்வருதீன் ஆங்கிலேயர்களை ஆதரித்தார். எனவே பிரெஞ்சு அரசு கர்நாடகப் பகுதியில் அன்வருதீனின் செல்வாக்கைக் குறைக்க விரும்பியது. எனவே சந்தா சாகிப்பை கர்நாடக அரசின் நவாபாக அறிவித்தது.
தயோ அமைடு என்பது ––′″ என்ற பொதுக் கட்டமைப்பில் காணப்படும் ஒரு வேதி வினைக்குழுவாகும். இங்குள்ள , ′, மற்றும் ″ என்பவை கரிமக் குழுக்களாகும். தயோ அமைடு அரிதாக தயோனமைடு என்றும் தயோயூரைலீன்கள் என்றும் அழைக்கப்படுவதுண்டு. இவ்வகைச் சேர்மங்கள் அமைடுகளை ஒத்திருக்கின்றன. ஆனால் அவை - பிணைப்புடன் பெரிய பல்பிணைப்புகள் கொண்டிருக்கும் பண்பை பெற்றுள்ளன. இதன் விளைவாக ஒற்றைப்பிணைப்புகள் மாற்றப்பட்டு சுழற்சிமாற்றியங்கள் உண்டாகின்றன . தயோ அசிட்டமைடு என்ற சேர்மம் நன்கு அறியப்பட்ட ஒரு தயோ அமைடுக்கு உதாரணமாகும். பல்வளைய வேதியியலில் கட்டுறுப்பு தொகுதியாகவும், சல்பைடு அயனிகளின் மூலமாகவும் தயோ அசிட்டமைடு பயன்படுகிறது.
தயோ அமைடுகள் தைராய்டு எதிர்ப்பு மருந்துகளாகும். கேடயச் சுரப்பி மிகை இயக்க நோய்களை கட்டுப்படுத்தும் மருந்து வகையைச் சேர்ந்தது என்று இதை வகைப்படுத்துகிறார்கள்.
பெப்டைடுகளில் அமைடு பிணைப்புகளுக்கான ஒத்த எலக்ட்ரான் அமைப்புடைய சேர்மங்களாக தயோ அமைடுகள் இணைக்கப்படுகின்றன . இயற்கை பெப்டைடுகளுக்கு பெப்படைடு மாற்ற சேர்மங்கள் ஒத்தவரிசை சேர்மங்களாகக் கருதப்படுகின்றன. இவையே கட்டமைப்பு-செயல்பாட்டுத் தொடர்பை வெளிப்படுத்துகின்றன. பெப்டைடு ஒத்தவரிசைச் சேர்மங்களை உடலின் மருந்து இருப்புக்கு ஏற்றவாறு வாய்வழி மருந்துகளாகவும் கொடுக்க பயன்படுத்தலாம். தைராய்டில் சுரக்கும் நொதியான தைராய்டு பெராக்சிடேசை தயோ அமைடு தடுத்து டிரையையோடோதைரோனின் மற்றும் தைராக்சின் உருவாதலைத் தடுக்கிறது. இதனால் கூழ்மத்திலிருந்து அயோடோடைரோசின்களை எடுத்துக் கொள்ளப்படுவது தடுக்கப்படுகிறது. வெளிப்புற இயக்குநீர்களிலிருந்து அயோடின் வெளிப்படுவதையும் இவை தடுக்கின்றன.
தயோ அமைடுகளின் 22 உள்ளகம் சமதளமாகும். தயோ அசிட்டமைடை ஒரு பிரதிநிதியாகக் கொண்டால்: -, -, மற்றும் - பிணைப்பு இடைவெளிகள் முறையே 1.68, 1.31, மற்றும் 1.50 என்றமைகின்றன. - மற்றும் - பிணைப்புகளின் குறுகிய இடைவெளிகள் பல் பிணைப்புகளை குறிப்பிடுகின்றன.
அமைடுகளுடன் பாசுபரசு பென்டாசல்பைடு போன்ற பாசுபரசு சல்பைடுகளைச் சேர்த்து சூடுபடுத்தும்போது தயோ அமைடுகள் உருவாகின்றன. லாவ்சென்சு வினைப்பொருள் சில குறிப்பிட்ட வகை பயன்பாடுகளுக்கு ,மட்டும் பயன்படுத்தப்படுகிறது. நைட்ரைல்களுடன் ஐதரசன் சல்பைடு சேர்த்து வினைபுரியச் செய்வது ஒரு மாற்று வழிமுறையாகும்.
அமெரிக்காவின் நோர்த் கரொலினா பல்கலைக்கழக பேராசிரியர் கார்ல் டப்ளியூ எர்ன்ஸ்ட் அவர்கள் கூறும் போது, "ஸுபி பாரம்பரியத்தில் கட்டளைகள் உடனடியாக ஷெய்க் வரிசை மற்றும் முரீத் இனை உடனடியாக ஆரம்பிக்கவில்லை. எடுத்துக்காட்டாக 11 ஆம் நூற்றாண்டுக்கு முற்பட்ட முழுமையான வரிசை முஹம்மத் நபி அவர்களிடம் சென்றடைகிறது. இந்த வரிசைகளின் அடையாள முக்கியத்துவம் மகத்தானது. இதன் மூலம் முரீதுகளுக்கு அதிகாரம் வழங்கப்பட்டது. சங்கிலித் தொடர் மூலம் வந்த ஷெய்குமார்கள் மூலம் ஆன்மீக ஆற்றலும் வாழ்த்துக்களும் பொதுவான மற்றும் விஷேட முரீதீன்களுக்கு வந்தடைந்தன."
ஸுபித்துவத்தில் இஸ்லாமிய சட்டக் கலையான பிக்ஹ், குர்ஆனிய ஓதல் முறையான தஜ்வீத் மற்றும் ஹதீஸ் உடன் ஒரு முரீத் இற்கு ஒரு வழிகாட்டி இருப்பார். அந்த ஷெய்க் முரீதிற்கு கற்பிப்பதுடன், அந்த ஷெய்க் தனது அறிவை இன்னுமொரு ஷெய்க் இடம் இருந்து பெற்றிருப்பார். இவ்வாறு அந்த சங்கிலித் தொடர் இறுதியில் முஹம்மத் நபி இடம் சென்றடையும். அதுவே சில்சிலா எனப்படுகிறது.
நக்‌ஷபந்திய்யா என்பது ஒரு உலகளாவிய ஸுபி தரீக்கா ஆகும். இதனது ஸ்தாபகத் தலைவர் ஸெய்யித் பகாவுத்தீன் நக்‌ஷபந்தி அவர்களாவர். இதனது சில்சிலா எனப்படும் சங்கிலித் தொடர் அபூ பக்கர் அவர்கள் மூலம் முஹம்மத் நபி அவர்களிடத்தில் சென்றடையும்.
சில்சிலா எனப்படும் சங்கிலித் தொடரான ஷெய்க் நியமனம் ஒரு நாடு, குடும்பம் அல்லது அரசியல் நியமனம் சார்ந்து வழங்கப்படுவதில்லை. அது உள்ளத்தில் இருந்து உள்ளத்திற்கு வழங்கப்படுவதாகும்.
ஜவகர்லால் நேரு , மோதிலால் நேருவின் மகனாவார். இவர்தான் இந்தியாவின் முதல் பிரதமர். இவரும் இந்திய சுதந்திர இயக்கத்தில் ஒரு தலைசிறந்த தலைவராவார். இந்திய தேசிய காங்கிரஸில் 1929ஆம் ஆண்டில் பணியாற்றியவர்.
கமலா நேரு , ஜவகர்லால் நேருவின் மனைவியாவார். சமுக சீர்த்திருத்தவாதியாகவும் அனைத்திந்திய காங்கிரசு குழுவின் உறுப்பினராகவும் பணியாற்றியவர்.
பிரஜ் குமார் நேரு , பிரிஜ்லால் நேருவின் மூத்த மகனாவார். அமெரிக்க அரசு தூதராகவும் ஐக்கிய நாட்டின் உயர் ஆணையாளராக பணியாற்றியவர்.
பல்வந்த் குமார் நேரு , பிரிஜலால் நேருவின் இளைய மகனாவார். பொறியாளராகவும் பெருநிறுவன மேலாளராகவும் பணியாற்றிய இவர் ஐடிசியின் துணைத்தலைவரகவும் அனைத்திந்திய மேலாண்மை கழகத்தின் தலைவரகவும் பணியாற்றியவர்.
இந்திய சுதந்திர போராட்டம் முதலே நாட்டில் அரசியல் செல்வாக்கு அதிகம் உள்ள குடும்பம் நேருவின் குடும்பம். மோதிலால் நேரு இந்தியச் சுதந்திர போராட்ட வீரரும், வழக்கறிஞரும் ஆவார். இவர் இந்திய தேசிய காங்கிரசு கட்சியின் தலைவராக இரண்டு முறை பதவி வகித்துள்ளார். மோதிலால் நேருவின் மகனான ஜவகலால் நேரு சுதந்திர இந்தியாவின் முதல் பிரதமர். ஜவகர்லால் நேரு மற்றும் அவரது மனைவி கமலா நேரு ஆகியோர் இந்திய சுதந்திர போராட்டத்தில் ஆதிக்கம் செலுத்தியவர்கள். ஜவகர்லால் நேரு – கமலா நேரு தம்பதிகளின் மகளான இந்திரா காந்தி இந்தியாவின் முதல் பெண் பிரதமரானார். அதன்பின், தன் பாதுகாவலர்களால் இந்திரா காந்தி கொலை செய்யப்பட்ட பிறகு அவருடைய மகன் ராஜீவ் காந்தி பிரதமரானார். ராஜீவ் காந்தி படுகொலைக்குப் பின் அவரது மனைவி சோனியா காந்தி தீவிர அரசியலில் இறங்கினார். இவர்களது மகன் ராகுல் காந்தி, மகள் பிரியங்கா காந்தி ஆகியோரும் காங்கிரசு கட்சியில் முக்கியப் பங்கு வகிக்கின்றனர்.
மோதிலால் நேரு , கங்காதர் நேருவின் மூன்றாவது மகனாவார். வழக்கறிஞரான இவர் இந்திய சுதந்திர இயக்கத்தின் தலைசிறந்த தலைவராவார். இந்திய தேசிய காங்கிரசுக் கட்சியின் தலைவராக இரண்டு முறை பதவி வகித்துள்ளார்.
ராஜ் கௌல் என்பவர் காஷ்மீரில் பண்டித குடும்பத்தை சார்ந்தவர். இவர்தான் நேரு-காந்தி குடும்பத்திற்கு முன்னோடி ஆவார். இவர் கி.பி 1716 ஆம் ஆண்டில் காஷ்மீரிலிருந்து தில்லிக்கு குடிபெயர்ந்ததாக கருதப்படுகின்றது. ஒரு கால்வாய் கரையின் அருகே சாகிர் ராஜ் கவுலுக்கு வழங்கப்பட்டது. இந்த இருப்பிடத்தின் காரணமாக நேரு இவருக்கு நேரு எனும் புனைபெயர் வந்தது. பின்னர் கவுல் எனும் பெயர் மறைந்து நேரு எனும் புனைபெயர் பயன்படுத்தப்பட்டது.
முந்தைய 19 ஆம் நூற்றாண்டில் கங்காதரரின் தந்தையார் லட்சுமி நாராயண நேரு தில்லியில் பிரித்தானியக் கிழக்கிந்திய நிறுவனத்தில் பணியாற்றியவர்.
நேரு-காந்தி குடும்பமாகும் என்பது இந்திய அரசியலில் முக்கிய பங்காற்றிய குடும்ப உறுப்பினர்களைக் கொண்டது ஆகும். இக்குடும்ப உறுப்பினர்களில் பலர் இந்திய தேசிய காங்கிரசு கட்சியை வழிநடத்தியுள்ளனர். மேலும் ஜவகர்லால் நேரு, இந்திரா காந்தி, ராஜீவ் காந்தி ஆகியோர் பிரதமர்களாக பணியாற்றினர். மற்ற குடும்ப உறுப்பினர்கள் நாடாளுமன்ற உறுப்பினர்களாக பணியாற்றினர்.
பெரோஸ் காந்தி இந்திய விடுதலை இயக்கத்தில் கலந்து கொண்டமையால் தனது பெயருடன் காந்தி எனும் பெயரை சேர்த்துக் கொண்டார். இந்திரா காந்தி இவரைத் திருமணம் செய்ததால் இவரது பெயருக்குப் பின்னும் காந்தி என்பது சேர்ந்தது.
கங்காதர் நேரு , ராஜ் கௌலின் வம்சாவளியாவார். இவர் சுதந்திர போராட்ட வீரர் மோதிலால் நேருவின் தந்தையாவார். இந்தியாவின் முதல் பிரதம மந்திரியான ஜவகர்லால் நேருவின் பாட்டனாவார்.
இந்தக் கோயிலானது திராவிடக் கட்டிடக்கலையில், மூன்று கோபுரங்களுடன் கட்டப்பட்டுள்ளது. இந்தக் கோயிலிலில் மூன்று சன்னதிகள் உள்ளன, அதில் மகாவீரர் சந்நிதி மையத்தில் உள்ளது. 24வது தீர்த்தரங்கரான லோகநாதரின் உருவம் வடக்கு பக்கத்தில் அமைந்துள்ளது. நேமிநாதர் நெற்கில் உள்ளார். மூன்று புனித வெண்கலச் சிலைகள் தற்போதுள்ள கருவறை வட்ட வடிவப் பின்புறத்தைக் கொண்ட 'தூங்கானை மாடம்' எனும் அமைப்பில் கட்டப்பட்டிருக்கிறது. மகாவீரர், புஷ்பதந்தர், தருமதேவி ஆகியோரது கருவறைகள் கொண்ட கட்டட அமைப்பு சமணத்தில் 'திரைலோக்கியநாதர் கோயில்' எனப்படுகிறது. இந்த மூன்று கருவறைகளுள் மகாவீரர் கருவறை காலத்தால் முந்தையது. வர்த்தமான தீர்த்தங்கரர் கருவறைக்கு வடக்கிலுள்ள புஷ்பதந்த தீர்த்தங்கரர் கருவறையும் வட்ட வடிவமாகக் காணப்படுகிறது. தென்புறத்தில் சிறிய அளவில் தரும தேவியின் கருவறை காணப்படுகிறது. கருவறைக்கு முன்னுள்ள முன் மண்டபம் சிற்ப வேலைப்பாடுகள் நிறைந்த தூண்களுடன் அமைந்திருக்கிறது.
இந்த மண்டபத்தில் விஜயநகர கால ஓவியங்கள் அழகாகத் தீட்டப்பட்டுள்ளன. இந்த ஓவியங்கள் முக்கியமாக சமண தீர்த்தங்கரர்களாகிய ரிஷபநாதர், வர்த்தமான மகாவீரர், நேமிநாதர் ஆகியோரது வாழ்க்கை வரலாற்றை சித்திரிக்கும் வகையில் உள்ளன. இவை மட்டுமல்லாமல் யக்ஷியின் வாழ்க்கையை விளக்கும் ஓவியங்களும் இங்கு தீட்டப்பட்டிருக்கின்றன. தூண்களில் ஓவியங்களை வரையப்பட்டுள்ளன. பிற தென்னிந்திய இந்து ஆலயங்களைப் போலவே, இந்தக் கோயிலின் நுழைவு வாயில் மற்றும் சன்னதிக்கு நடுவே துவாஜஸ்தம்பம் என அழைக்கப்படும் கொடிமரம் உள்ளது. கோயிலின் விதானத்தில் பல ஓவியங்கள் வரையப்பட்டு, அதில் தமிழ் கிரந்த எழுத்துகளில் எழுதப்பட்டும் உள்ளன. இதில் பெரும்பாலான ஓவியங்கள் கிருட்டிணணின் வாழ்க்கைக் கதையை விவரிக்கின்றன.
திரைலோக்கியநாதர் கோயில் அல்லது திருப்பருத்திக்குன்றம் ஜீனசுவாமி கோயில் ( , என்பது தமிழ்நாட்டின், காஞ்சிபுரத்தின் புறநகர் பகுதியான திருப்பருத்திக்குன்றத்தில் உள்ள ஒரு சைனக் கோயிலாகும். இது சைன சமயத்தின் திகம்பம்பர பிரிவைச் சேர்ந்த கோயில். திராவிட கட்டிடக்கலையில் கட்டப்பட்ட இந்த கோயிலானது பல்லவ மன்னர் சிம்மவிஷ்ணுவால் கி.பி 556 ஆம் ஆண்டில் கட்டப்பட்டது. அப்போது இந்தக் கோயில் 'வர்த்தமானீஸ்வரம்’ என்று அழைக்கப்பட்டது. பல்லவர் காலத்தில் செங்கல் கோயிலாகக் கட்டப்பட்ட இந்தக் கோயில்,பிற்கால சோழ மரபைச் சேர்ந்த முதலாம் குலோத்துங்கன் காலத்தில் கருங்கல் கோயிலாக மாற்றப்பட்டது. பின்னர், விஜய நகரப் பேரரசு காலத்தில் இந்தக் கோயில் புதுப்பிக்கப்பட்டது.
இக்கோயிலானது தமிழ்நாடு அரசின் தொல்லியல் துறையால் பாதுகாக்கப்பட்ட நினைவுச்சின்னமாக பராமரிக்கப்படுகிறது. அதே சமயம் பரம்பரை அறங்காவலர்களின் நிர்வாகத்திலும் உள்ளது. இந்தக் கோயிலுடன் சந்திரபிரபா கோயிலைச் சேர்த்து இந்தக் கோயிலைச் சுற்றியுள்ள பகுதியானது ஜீன காஞ்சி என அழைக்கப்படுகிறது இதைப் போலவே காஞ்சிபுரத்தின் அருகில் உள்ள இருபகுதிகள் சிவ காஞ்சி மற்றும் விஷ்ணு காஞ்சி என அழைக்கப்படுகின்றன.
ராஜம்மாவிற்கு இந்தத் திருமணத்தில் விருப்பமில்லை. நடராஜுக்குத் திருமணம் செய்யும்போது அதிக வரதட்சணை பெறத் திட்டமிட்டிருந்த அவளுக்கு இத்திருமணம் பெரும் ஏமாற்றத்தைத் தந்தது. எனவே இருவருக்கும் எதிராக சதிசெய்யத் தொடங்கினாள். சிவகாமி கருத்தரித்த இருமுறையும் தன் உறவினர் பாலு மூலம், சிவகாமி குடிக்கும் பானங்களில் கருவைக் கலைக்கும் மருந்தைக் கலந்து சிவகாமியைக் குடிக்கச்செய்து கருவைக் கலைக்கிறாள். இது ராஜம்மாவின் சதிவேலை என்றறியாத நடராஜ் மற்றும் சிவகாமி இயற்கையாக நிகழ்ந்ததாக எண்ணுகின்றனர்.
ஒருநாள் இருவரும் ஒரு கோயில் கோபுரத்தைப் பார்க்கின்றனர். அக்கோயில் மக்களால் "கொலைகாரக் காளியம்மன்" கோயில் என்று அழைக்கப்படுகிறது. 10 வருடங்களுக்கு முன் அக்கோயிலில் மர்மமான முறையில் பலர் இறந்துபோவதால் அவ்வூர் மக்கள் அப்பெயரிட்டு அழைக்கின்றனர். அங்கு செல்லவே அஞ்சுகின்றனர். இதனால் பாழடைந்த நிலையில் இருக்கும் கோயிலை இருவரும் சுத்தப்படுத்துகின்றனர். தங்களுக்கு குழந்தை வரம் வேண்டும் அவர்கள் அதற்காக இக்கோயிலைப் புதுப்பித்துத் தருவதாக வேண்டிக்கொள்கின்றனர்.
தாய் தந்தையற்ற அனாதையான நடராஜ் தன் உறவினரான ராஜம்மா வீட்டில் வளர்கிறான். ஒரு கோயிலில் சிவகாமியைப் ) பார்த்து காதல்வயப்படுகிறான். சிவகாமி தெய்வபக்தி நிறைந்தவள். ஒரு விபத்தில் அவளது ஒரு காலை இழந்த சிவகாமி, ராஜேஷின் காதல் உண்மையானதா என்று சந்தேகிக்கிறாள். ஆனாலும் தன் காதலில் உறுதியாக இருக்கும் ராஜேஷ் சிவகாமியைத் திருமணம் செய்து கொள்கிறான்.
அதன் பிறகு அக்கோயிலின் தெய்வமான காளியம்மனே நடராஜ் - சிவகாமிக்கு மகளாக பிறக்கிறாள். அவளுக்கு தேவி என்று பெயரிடுகின்றனர். தெய்வ அருள் பெற்றக் குழந்தையான தேவி, ராஜம்மா மற்றும் பாலுவுக்குத் தக்க தண்டனை வழங்கி பாடம் புகட்டுகிறாள். இறுதியில் காளியம்மனைச் சேரும் தேவி, நடராஜ் - சிவகாமியின் மகிழ்ச்சியான வாழ்க்கைக்கு ஆசிர்வதிக்கிறாள்.
சர்வம் சக்திமயம் 1986 ஆம் ஆண்டு ராஜேஷ் மற்றும் சுதா சந்திரன் நடிப்பில், பி. ஆர். சோமசுந்தர் இயக்கத்தில், பென் சுரேந்தர் இசையில் வெளியான தமிழ் திரைப்படம்.
ஜலகண்டேஸ்வரன் மற்றும் ராயப்பன் இருவரும் சகோதரர்கள். அவர்களுக்கு சொந்தமான பல வீடுகள் கொண்ட குடியிருப்பில் வாடகைக்கு தங்கள் குடும்பத்துடன் வசிப்பவர்கள் முனியம்மா , கணேசன் , கோயமுத்தூர் ஆகியோர். இவர்கள் யாரும் பல வருடங்களாக வாடகை தராததால் அவர்களிடம் வாடகையைப் பெற ராயப்பன் சொல்லும் யோசனையை ஜலகண்டேஸ்வரன் செயல்படுத்துகிறார். இந்தக் குடியிருப்பில் உள்ள மற்றொரு வீட்டுக்குக் குடிவருகிறார்கள் நடுத்தர வயதுக்காரரான சுந்தரம் மற்றும் அவரது இளவயது மனைவி உஷா . உஷாவின் அழகில் மயங்கி அவளைக் கவர்வதற்காக ஜலகண்டேஸ்வரன், விஸ்வநாதன், கணேசன், கோயமுத்தூர் ஆகியோர் முயற்சி செய்கிறார்கள். உஷாவின் முன்னிலையில் வாடகை கேட்பதால் அனைவரும் வாடகை சரியாகக் கொடுக்கிறார்கள். குடியிருப்பில் உள்ள பெண்கள் உஷாவைப் பற்றித் தவறாக நினைப்பதால் உஷா ஏன் தன்னைவிட வயதான சுந்தரத்தைத் திருமணம் செய்துகொண்டாள் என்ற உண்மையை உஷாவின் நிறுவனத்தில் பணியாற்றும் முனியம்மா மற்றவர்களுக்குச் சொல்கிறாள்.
பணக்கார வீட்டுப் பெண் உஷா. அவளிடம் வேலைக்காரராகப் பணியாற்றுபவர் சுந்தரம். சுந்தரம் தன் ஐந்து தங்கைகள் அனைவருக்கும் திருமணம் செய்துவைக்க வேண்டியுள்ளதால் தான் திருமணம் செய்து கொள்ளாமல் இருக்கிறார். உஷாவின் பெற்றோர்கள் பார்க்கும் பணக்கார மாப்பிள்ளையின் நடவடிக்கைகள் சரியில்லாததால் அந்த திருமணத்தை மறுக்கிறாள் உஷா. தன்னிடம் வேலைசெய்யும் நல்லவரான சுந்தரத்தைத் திருமணம் செய்து கொள்கிறாள் உஷா. உஷாவை அவர்களது பெற்றோர்கள் வீட்டைவிட்டுத் துரத்துகின்றனர். உஷாவின் கதையைக் கேட்டதும் அவளின் நல்ல குணத்தை அனைத்துப் பெண்களும் புரிந்துகொள்கின்றனர். அந்த குடியிருப்பில் உள்ள அனைவரும் கொடைக்கானலுக்குச் சுற்றுலா செல்கின்றனர். அங்கு தன்னை விரும்பும் அனைவருக்கும் உஷா எப்படி தக்க பாடம் கற்பித்துத் திருத்துகிறாள் என்பதை நகைச்சுவையாகச் சொல்லி முடிக்கிறார்கள்.
பட்டத்து ராணி 1992 ஆம் ஆண்டு விஜயகுமார் மற்றும் கெளதமி நடிப்பில், மணிவாசகம் இயக்கத்தில், ராஜேஸ்வரி மணிவாசகம் மற்றும் பி. எஸ். மணி தயாரிப்பில், தேவா இசையில் வெளியான தமிழ் நகைச்சுவைத் திரைப்படம்.
இவர், பாரத் ஹெவி எலக்ட்ரிகல்ஸ் லிமிடெட் , மாருதி உத்யோக் லிமிடெட், ஸ்டீல் ஆணையம் இந்தியா லிமிடெட் மற்றும் கெயில் லிமிடெட் தலைவர் மற்றும் தலைமை நிர்வாக அதிகாரி ஆவார். அவர் பெங்களூரு மற்றும் அகமதாபாத் ஐஐஎம் தலைவராக இருந்தார்; ஐஐடி தில்லி; சேவியர் இன்ஸ்டிடியூட் ஆப் மேனேஜ்மென்ட், புவனேஸ்வர்; மற்றும் ஹைதராபாத் அமைப்பின் வளர்ச்சி மையம் ஆகியவற்றின் உறுப்பினராக இருந்தார். அவர் தகவல் தொழில்நுட்பம், தொலைநோக்கு மற்றும் மதிப்பீட்டு கவுன்சில் தலைவர்.
1944 இல் அவர் பின்னர் சென்னை மின்சார வாரியத்தில் பணிபுரிந்தார். பின்னர், 1954 இல், இரண்டாவது ஐந்தாண்டுத் திட்டத்தில், இந்தியாவின் முதல் பிரதம மந்திரி ஜவஹர்லால் நேருவுடன் நேரடியாகப் பணிபுரிந்தார். மேலும், இரண்டாவது ஐந்தாண்டுத் திட்டத்தில், மின்சார உற்பத்திக்கு பொறுப்பேற்றார். இவர், முதல் பிரதம மந்திரி லால் பகதூர் சாஸ்திரி, இந்திரா காந்தி, ராஜீவ் காந்தி மற்றும் டாக்டர் மன்மோகன் சிங் போன்றவர்களுடன் இந்திய அரசின் பல்வேறு நிலைகளில் பணிபுரிந்தார்.
அவர் 2004முதல் 2008 வரை தேசிய ஆலோசனைக் குழுவின் உறுப்பினராக இருந்தார். மற்ற பதவிகளில், அவர் தொழில், அமைச்சகத்தின் உறுப்பினர், திட்ட ஆணையம் மற்றும் இந்திய அரசாங்கத்தின் செயலாளராக இருந்தார். அவர் 2014 ஆம் ஆண்டு வரை ஒரு அமைச்சர் அந்தஸ்துடன் கூடிய, தேசிய உற்பத்தி போட்டித்திறன் கவுன்சிலின் தலைவராக இருந்தார். ராகுல் காந்தி, பிரியங்கா காந்தி மற்றும் சோனியா காந்தி தலைமையிலான ராஜீவ் காந்தி அறக்கட்டளையின், அறங்காவலர்களில் ஒருவராக இருந்தார்.
வெ. கிருஷ்ணமூர்த்தி இந்தியாவின் பொதுத்துறை நிறுவனங்களின் தந்தை என அழைக்கப்படுகிறார். பி.ஹச்.இ.எல், மாருதி உத்யோக் லிமிடெட், எஸ்.ஏ.ஐ.எல். மற்றும் ஜி.ஏ.ஐ.எல். ஆகியவற்றை இந்தியா மற்றும் உலகெங்கிலும் மிக அதிக லாபம் ஈட்டும் தொழில் நிறுவனமாக மாற்றுவதில் அவரது தலைமையையும் வெற்றிகரமான பங்களிப்பையும் தந்துள்ளார்.
வெ. கிருஷ்ணமூர்த்தி 1925 ஆம் ஆண்டு ஜனவரி மாதம் 14 ம் தேதி பிறந்தார். இவரது தந்தையின் பெயர் வெங்கடராமன் என்பதாகும். இவருக்கு சுப்பிரமணியன் மற்றும் வைத்தியநாதன் என்ற இரண்டு சகோதரர்கள் இருந்தனர். இவர் ராஜம் என்பவரை மணந்தார். இவர்களுக்கு, ஜெயகர் மற்றும் சந்திரா என இரண்டு மகன்கள் உள்ளனர்.
டாக்டர். வெங்கடராமன் கிருஷ்ணமூர்த்தி , தமிழ்நாட்டில் பிறந்த இந்திய ஆட்சிப் பணியாளர் ஆவார். அவர் இந்தியாவின் மிகப்பெரிய மற்றும் மிகவும் சவாலான பொதுத்துறை நிறுவனங்களுக்கு தலைமை வகித்தார்.
"பொய்க்கால் குதிரை" என்பது சம்பந்தம் எந்தவொரு சிறு காரியத்திற்கும் அடுத்தவரிடம் பந்தயம் கட்டி அதில் வெற்றியும் பெறுகிறார். முத்துவிற்கு சொந்தமான சலூனிற்கு வந்த இந்து அவருடன் பந்தயத்தில் ஈடுபடுகிறான். இந்து, சம்பந்தத்தின் மகள் ஜானகியை காதலித்து திருமணம் செய்து கொள்ள வேண்டும். இதில் இந்து ஜானகியின் மனதை வென்று அவளைத் திருமணம் செய்து கொண்டால், சம்பந்தம் தனது ஒரு பக்க மீசையை எடுத்துக் கொண்டு அவர்களது திருமணத்திற்கு வரவேண்டும். அவ்வாறாக இல்லாமல் சம்பந்தம் வெற்றி பெற்றால் இந்து தனது தலையை மொட்டை அடித்துக் கொள்ள வேண்டும் என்பதே பந்தயம். பந்தயத்தில் யார் வெற்றி பெற்றனர் என்பது படத்தின் மீதிக் கதைச் சொல்கிறது.
பொய்க்கால் குதிரை 1983இல் கைலாசம் பாலசந்தர் இயக்கத்தில் 1983 இந்தியத் தமிழ் மொழியில் வெளிவந்த நகைச்சுவைத் திரைப்படம். தயாரிப்பு கலைவாணி. இப்படத்தில் நடிகை விஜி, ரவீந்திரன் ஆகியோருடன் நடிகர் ராமகிருஷ்ணா, கவிஞர் வாலி அறிமுக நடிகர்களாக நடித்திருந்தனர். நடிகர் கமல்ஹாசன் இதில் சிறப்புத் தோற்றத்தில் நடித்துள்ளார். "பொய்க்கால் குதிரை" என்ற இந்தப் படம் கிரேசி மோகன்' எழுதிய "மேரேஜ் மேட் இன் சலூன்" என்ற நாடகத்தை அடிப்படையாக கொண்டு தமிழில் எடுக்கப்பட்டது.
"பொய்க்கால் குதிரை" கிரேசி மோகன்' எழுதிய "மேரேஜ் மேட் இன் சலூன்" என்ற நாடகத்தை அடிப்படையாக கொண்டு எடுக்கப்பட்டது. கன்னட நடிகர் ராமகிருஷ்ணன் கவிஞர் வாலி இருவருக்கும் இப்படத்தின் மூலம் தமிழில் அறிமுகமாகி நடித்திருந்தனர்.
கே.எல்.ஈ சட்டக் கல்லூரி (கர்நாடகா மாநில சட்ட பல்கலைக்கழகம், ஹபுலிற்கு அங்கீகாரம் அளித்தது மற்றும் இந்தியாவின் பார் * கவுன்சில் அங்கீகாரம் அளித்தது)